钦定古今图书集成/理学汇编/学行典/第081卷 > 易经 > 《鼎卦》
## 钦定古今图书集成/理学汇编/学行典/第081卷 > 易经 > 《鼎卦》

《象》曰：木上有火，鼎。君子以正位凝命。

〈程传〉“木上有火”，以木巽火也，烹饪之象，故为“鼎。”君子观鼎之象，以正位凝命。鼎者，法象之器，其形端正，其体安重，取其端正之象，则“以正其位”，谓正其所居之位。君子所处，必正其小，至于席不正不坐，毋跛毋倚，取其安重之象，则“凝其命令”，安重其命令也。